stanford-oval/wikipedia huggingface dataset:
Furi ja maaginen metsä

| Furi ja maaginen metsä> El Bosque animado |
| --- | --- |

Ohjaaja:   Ángel de la Cruz  Manolo Gómez 
Käsikirjoittaja:  Ángel de la Cruz
Tuottaja:  Eduardo Ducay
Säveltäjä:  Arturo B. Kress
Leikkaaja:   Mercedes Arcones  Ángel de la Cruz  David López 
Valmistustiedot
Valmistusmaa:  Espanja
Levittäjä:  Medusa Film
Ensi-ilta:  2001
Kesto:  87 min
Alkuperäiskieli:  espanja
Aiheesta muualla
IMDb 
Elonet
AllMovie
Infobox OKNimi-testi OK: 
Furi ja maaginen metsä (El Bosque animado) on vuonna 2001 ensi-iltansa saanut Ángel de la Cruzin ohjaama animaatioelokuva.
Aiheesta muualla

Virtanen, Leena: Furi ja maaginen metsä. Nyt.fi.  17.12.2004. Arkistoitu 4.3.2016. Viitattu 20.11.2021.
Valotie, Päivi: Kömpelö animaatiosatu jää isompiensa jalkoihin Turun Sanomat.  18.12.2004. Viitattu 20.11.2021.
Nyman, Maija-Liisa: Furi ja maaginen metsä – Yömyssyn söpö korvike Film-O-Holic.com.  28.4.2005. Viitattu 20.11.2021.
Furianin onnettomuus

Furianin onnettomuus tapahtui 5. toukokuuta 1992 Armand-Cesarin stadionilla Furianin kunnassa Ranskan Korsikassa. Parikymmentä kuolonuhria vaatinut katsomorakenteiden sortuma on Ranskan historian pahin urheiluun liittyvä katastrofi.
Tapahtumat

Stadionilla oli alkamassa Ranskan Cupin välieräottelu paikallisen jalkapalloseuran SC Bastian ja Olympique de Marseillen välillä. Katsomoon oli rakennettu metallisia lisäkatsomoita, joilla katsomon katsojakapasiteetti saatiin kaksinkertaistettua. Kymmenen minuuttia ennen pelin alkamista metallikatsomon yläosa romahti, ja sadat katsojat putosivat kymmeniä metrejä. Monet murskaantuivat romahduksessa, toiset taas sitä seuranneessa sekasorrossa. Kaikkiaan 19 ihmistä kuoli ja yli 2 300 loukkaantui. Vuoden 1992 Ranskan Cupin finaali jätettiin pelaamatta.
Furiiri

Ruotsalaisen furiirin arvomerkki.
Furiiri (ransk. fourrier) on aiemmin useiden maiden maavoimissa käytössä ollut sotilasarvo, jota kantoivat majoituksesta ja muonituksesta vastanneet aliupseerit.
Ruotsin puolustusvoimissa on käytössä kaksikin arvoastetta, furiiri ja ylifuriiri (ruots. överfurir), jotka kuuluvat alipäällystöön. Kustaa Vaasan hallintokaudella furiiri toimi komppanian majoitus- ja muonitusvastaavana, mutta myöhemmin arvosta tuli tavallinen sotilasarvo, joka 1875 korvattiin faanjunkkarilla. Furiirin arvo otettiin uudelleen käyttöön 1914, jolloin siitä tuli ylin alipäällystön arvo Ruotsin armeijassa. Vuonna 1926 arvo otettiin käyttöön Ruotsin ilmavoimissa ja 1940 laivastossa. Ylifuriirin arvo otettiin käyttöön 1942. Nykyisin furiiri ja ylifuriiri sijoittuvat arvoasteikossa korpraalin ja kersantin väliin.
Hovifuriiri

Hovifuriiri on hovipalvelija, joka hovin palvelusväen eli hovikunnan esimiehenä toimivan hovimarsalkan alaisuudessa hoitaa talousasioita ja valvoo palveluskunnan toimia.
Risto Parikka

| Risto Parikka> Henkilötiedot |
| --- | --- |
Koko nimi:  Risto Heikki Elias Parikka
Syntynyt: 16. heinäkuuta 1981 (ikä 43)
Salibandyn pelaaja
Lempinimi:  Parru, Humppila
Pelipaikka:  hyökkääjä ja puolustaja
Seura:  FT Trackers
Pelinumero:  21
Pituus:  187 cm
Paino:  90 kg
| Urheilijan ura> Seurat |
| --- | --- | --- | --- |
| Vuodet | Seura | Ottelut (M+S=P) | Ottelut (M+S=P) |
|  ?–2004  ?–2005 2005–2006 2006–2007 2007– | Toijala Fumblers Team (TFT) HaU TFT Trackers SB Vaasa KooVee Trackers |       77 (31+28=59) |       77 (31+28=59) |
Maajoukkue
| 2010 |  Kanada | 6 (7+1=8) | 6 (7+1=8) |
 Seurajoukkueuran tilastot kattavat vain kansalliset sarjat.
Risto Parikka (s. 16. heinäkuuta 1981) on suomalais-kanadalainen salibandypelaaja. Hyökkääjänä ja puolustajana pelaava Parikka edustaa Salibandyliigassa pelaavaa Trackersia.
Ura

Parikka on edustanut urallaan pääosin Pirkanmaan ja Hämeenlinnan seuroja. Hän aloitti uransa Toijalan TFT:n riveissä, josta hän on sittemmin siirtynyt edustamaan hämeenlinnalaista HaU:ta, SB Vaasaa ja KooVeeta.
Vuodesta 2007 lähtien Parikka on pelannut Salibandyliigassa hämeenlinnalaisen Trackersin riveissä.
Renlund (yritys)

| Renlund |
| --- | --- |

Tunnuslause:  Renlund on rautaa
Perustettu:  1874
Lakkautettu:  1993
Toimiala:  rautakauppa
Liikevaihto:  n. 410 milj. mk (1993)
Henkilöstö:  n. 500 (1993)
Emoyhtiö:  Eka-yhtymä
Infobox OKVirheellinen NIMI-arvo: 
Renlundin talo joulukuussa 1993. Konkurssin jäljiltä liikkeessä on jo K-Raudan kyltit.
Oy Renlund Ab oli vuosina 1874–1993 toiminut suomalainen rautakauppa- ja rakennustarvikealan yritys, jonka viimeinen omistaja oli Eka-yhtymä. Helsingissä perustettu yritys laajeni jo 1930–luvulla Uudellemaalle ja 1960-luvulta lähtien valtakunnalliseksi ketjuksi. Yhtiön pääkonttori ja suurin liike sijaitsi Renlundin talona tunnetussa rakennuksessa Helsingin Mikonkadulla. Pääkaupunkiseudulla Renlund oli alansa markkinajohtaja, vaikka se koko maassa olikin K-Raudan, Rautian ja SOK:n jälkeen vasta neljänneksi suurin rautakauppaketju. Viimeisinä vuosinaan Renlund laajeni myös Venäjälle ja Viroon, mutta hakeutui lopulta konkurssiin 1990-luvun alun laman myötä vuonna 1993.
Historia

Yritys sai alkunsa vuonna 1874, jolloin K. H. Renlund, Anders Parviainen ja A. W. Winter perustivat Helsinkiin viljan ja siirtomaatavaran tukkuliikkeen A. Parviainen & Co Oy:n. Vuonna 1884 liike siirtyi kokonaan Renlundin haltuun toimien aluksi nimellä Ab K. H. Renlund Oy, kunnes 1938 nimeksi vaihtui Oy Renlund Ab. Työväenliikkeen omistama osuusliike OTK hankki yhtiön osake-enemmistön vuonna 1959, ja syksyllä 1983 paikallisten osuusliikkeiden ja OTK:n fuusion jälkeen Renlund siirtyi vastaperustetulle Eka-yhtymälle.
Renlundin ensimmäinen liike toimi Helsingin keskustassa Mikonkatu 8:ssa sijainneessa puutalossa, jonka paikalla nykyään on Aikatalo. Vuodesta 1890 lähtien liike oli samassa korttelissa Mikonkatu 6:ssa, kunnes se 1940 muutti Mikonkatu 7:n kiinteistöön, jota alettiin pian kutsumaan Renlundin taloksi. Yhtiön ensimmäinen sivuliike avattiin Helsingin Vallilassa vuonna 1926, ja sotavuosiin mennessä liikkeet avattiin myös Malmille, Hyvinkäälle ja Riihimäelle. Mikonkadun kaksikerroksinen myymälä uusittiin 1966, jolloin se muutettiin Suomen ensimmäiseksi itsepalveluperiaatteella toimivaksi rautakaupaksi. Konkurssin jälkeen Renlundin talossa jatkoi K-Raudan myymälä, joka toimi kiinteistössä vuoteen 1999 saakka.
Vuonna 1960 perustettiin Renlundin auto-osasto, jonka pääliike sijaitsi Alppilassa Karjalankadulla ja sivuliike Lohjalla. Myöhemmin 1980-luvulla Renlundiin kuului myös autoliike Haka-Auto. Lisäksi yhtiön omistuksessa oli vuosien saatossa muun muassa Kuusankoskella toiminut kevytsoratehdas, Vehmaisissa ja Oitissa sijainneet harkkotehtaat, Suomen Vuolukivi Oy:n louhokset Nunnanlahdessa, Lieksassa ja Tammisuolla sekä tiilitehtaat Hovinmaalla ja Oitissa. 1980-luvulla Renlundilla oli kaikkiaan noin 120 liikettä eri puolilla Suomea. 1970-luvun alussa yhtiön työntekijämäärä oli 1 350, ja vielä 1990-luvulle tultaessa noin 850. Vuonna 1988 myös Ekaan kuuluneet E-Raudan liikkeet liitettiin Renlundin rautakauppaketjuun. 1990-luvun alussa Renlund laajensi Venäjälle ja Viroon. Yhtiön Moskovassa kesäkuussa 1993 avaama liike Renlund-M oli kaupungin ensimmäinen varsinainen rautakauppa, ja suunnitelmissa oli myös ostoskeskuksen avaaminen Pietariin.
Eka-yhtymän ajauduttua talousvaikeuksiin suunniteltiin kesällä 1993 Renlundin ja Starckjohannin fuusiota, joka kuitenkin kaatui rahoittajien vastustukseen. Lokakuussa Ekan tytäryhtiöt jäivät konsernin yrityssaneerauksen ulkopuolelle, ja lopulta marraskuussa Renlund haettiin konkurssiin yhdessä Ekan huonekaluliikkeen Sotkan kanssa. Renlundilla oli tuolloin noin 500 työntekijää, ja liikkeet myös Pietarissa, Moskovassa ja Tallinnassa.
Aiheesta muualla

Kuvia tai muita tiedostoja aiheesta Renlund (yritys) Wikimedia Commonsissa
Furiani

| Furiani |
| --- | --- |
 Furianin vanha keskusta
 Furiani
 Koordinaatit: 42°39′32″N, 9°24′54″E 
Valtio:  Ranska
Alue:  Korsika
Departementti:  Haute-Corse
Arrondissementti:  Bastia
Pinta-ala:  
 – Kokonaispinta-ala:  18,5 km²
Väkiluku (2019):  5 608 
 – Väestötiheys:  303 as./km²
Kunnan numero:  2B120
 
 Kunnan kotisivut 
Infobox OKVirheellinen NIMI-arvo: 
Furiani on kunta Ranskassa Haute-Corsen departementissa Korsikan alueella. Se sijaitsee saaren itärannikolla Bastian kaupungin eteläpuolella.
Yleisnäkymä kunnasta
Furianin vanha linnoitettu keskusta on rakennettu korkean mäen laelle. Se juontaa juurensa 1400-luvulle saakka. Kaupunki on ollut lukuisten hyökkäysten kohteena vuosisatojen aikana, joista viimeisin oli vuonna 1763. Nykyään Furiani on Bastian esikaupunki, missä on muun muassa jalkapalloseura SC Bastian kotikenttä Armand-Cesarin stadion.
Aiheesta muualla

Kuvia tai muita tiedostoja aiheesta Furiani Wikimedia Commonsissa
Robert Bergh

| Robert Bergh |
| --- | --- |
 Robert Bergh vuonna 2014.
Henkilötiedot
Syntynyt: 22. joulukuuta 1968 (ikä 55) Selånger
Kansalaisuus:   Ruotsi
Raviohjastaja
Kotirata:  Åbyn ravirata, Göteborg
Voittoja:  3 672
1000. voitto:  2000
Tilastot päivitetty:  2.6.2020
Robert Bergh (s. 22. joulukuuta 1968 Selånger) on ruotsalainen raviohjastaja ja -valmentaja. Hän on vuonna 1986 alkaneella urallaan ohjastanut yli 3 500 voittoa. Bergh valmensi pitkään kotiseudullaan Sundsvallissa, kunnes siirtyi valmentajaksi Åbyn raviradalle Göteborgiin vuonna 2015.
Berghin merkittävin saavutus on Elitloppetin voitto vuonna 2013 jääkiekkoilijoiden Daniel ja Henrik Sedinin omistamalla hevosella Nahar. Lisäksi hänon voittanut muun muassa Prix de Francen 2003, UET Grand Prixin 2011 ja UET Trotting Mastersin 2014. Suomessa Berghin valmentama Amour Ami voitti Mika Forssin ohjastamana St. Michelin vuonna 2010.
Robert Berghin poika on raviohjastaja- ja valmentaja Nicklas Westerholm (s. 1991).
Aiheesta muualla

Kuvia tai muita tiedostoja aiheesta Robert Bergh Wikimedia Commonsissa
Roberth Berghin ravitallin kotisivut
Fabe

| Fabe> Henkilötiedot |
| --- | --- |
Syntynyt: 20. syyskuuta 2001 (ikä 23) Tampere, Suomi
Muusikko
Taiteilijanimi:  Fabe, Le Fvbelos
Laulukielet:  suomi
Aktiivisena:  2018-
Tyylilajit:  trap, rap, R'n'B
Levy-yhtiöt:  Skorpioni 2018-2021 Sony Music 2021-
  [ Muokkaa Wikidatassa ] [ ohje ]  
Fabe aiemmin Le Fvbelos (oikealta nimeltään Farbod Karimi, s. 20. syyskuuta 2001 Tampere) on suomalais-iranilainen muusikko. Hän nousi julkisuuteen lokakuussa 2018 julkaistuaan kappaleen Kauas, jota on kuunneltu jo yli 5 miljoonaa kertaa suoratoistopalvelu Spotifyssa.
Elämä ja ura

Faben ura alkoi vuonna 2016, kun hän alkoi räppäämään kavereidensa kanssa huvin vuoksi. Fabe kertoo kuitenkin viihtyneensä jo pienenä mikrofoni kädessään, oli kyse sitten kuorossa laulamisesta tai sukulaisille esiintyminen. Fabe on ollut Sony Musicin jäsen vuodesta 2021 lähtien. Fabe tunnetaan herkistä R'n'B tulkinnoistaan.
Fabe on yhdistetty espoolaiseen L-City-katujengiin. Jengiin yhdistetyt räppärit Yutu Brown, Fabe ja Nuteh Jonez julkaisivat keväällä 2021 ”disstrackin” eli pilkkaavan kappaleen nimeltään P-Block Disstrack, joka oli kohdistettu  räppäreihin Cavallini ja Blacflaco. Fabe joutui Milan Jaffin Kurdish Mafian pahoinpitelemäksi syksyllä 2021, kun vihollisjengiläiset etsivät L-Cityn keulakuvana pidettyä Yutu Brownia. Pahoinpitely kuvattiin ja jaettiin sosiaaliseen mediaan.
Tammikuussa 2024 Fabe joutui somekohun keskelle lähettämistään naisvihamielisistä yksityisviesteistä. Somekohu sai alkunsa siitä, kun Faben kahdelle naiselle lähettämät viestit levisivät kuvakaappauksina Instagramissa. Fabe pyysi tapahtumia myöhemmin anteeksi.
Diskografia > Albumit

”Ongelmalapsi” (2022)
Diskografia > EP:t

”Fabe EP” (2020)
Diskografia > Singlet

”Hulluks” (2018)
”Kauas” (2018)
”SICKBOY” (mukana MELO, 2019)
”Älä Sano” (mukana SHRTY, 2019)
”Vapaana” (2019)
”Mielenrauha” (2020)
”Bussdown” (mukana Cavallini, 2020)
”Baby Girl” (mukana Cledos, 2020)
”Elokuu” (2021)
”Vainoharhainen” (2021)
”Tähti” (2022)
”WYD” (2022)
”Koko Yö” (mukana JVG, 2022)
”Kultainen keskitie” (2023)
”Lojaali” (mukana Mikael Gabriel, 2023)
”Melodia” (2023)
”Bye Bye” (2023)
”Tequila” (2023)
Diskografia > Vierailijana

GoodJobLarry: Väärin (mukana Fabe, 2019)
Sliki & Hamuelos: Hot Mama (mukana Fabe, 2020)
SHRTY: System (mukana william,Fabe, 2021)
william: IDGAF (mukana Fabe, 2021)
Sexmane: Fiilis (mukana Fabe,YB026, 2021)
Cledos: Mis oot ollu (mukana Fabe, 2022)
DAVI: Kato mua nyt (mukana Cledos, Fabe, 2022)
Infernal: From Paris to Berlin (mukana T Swoop, Fabe ja Branco, 2022)
MD$: Vihatuin (mukana Fabe, Reino Nordin, Mikael Gabriel, 2022)
Pihlaja: Heaven (mukana Fabe, 2022)
Kerza: Sori mama (mukana Fabe, 2022)
Gabri: Enää meit (mukana Fabe, 2023)
DJ Euro: YALLA (mukana Fabe, 2023)
VJ: MMM (mukana Fabe, 2023)
william: Jos mul on tylsää (mukana Fabe, 2023)
Finally

| Finally Solid Base |
| --- | --- | --- |

Studioalbumin tiedot
 Äänitetty : 1995–1996
 Julkaistu: 1996
 Formaatti: CD-levy, c-kasetti
 Tyylilaji: eurodance
 Kesto: 47.45
 Levy-yhtiö: Remixed Records
Solid Basen muut julkaisut
|   | Finally 1996 | The Take Off 1998 |
Finally on eurodanceyhtye Solid Basen debyyttialbumi vuodelta 1996. Levy sisältää muun muassa eurodanceklassikkoihin lukeutuvat "Together", "You Never Know" ja "Mirror Mirror".
Albumi pysyi Suomen virallisella listalla 22 viikkoa, joista parhain sijoitus oli 2. sija viikolla 42 vuonna 1996.
Kappaleet

Intro Deep – 0.53
Together – 3.38
You Never Know – 3.01
Mirror, Mirror – 3.21
Dancing With an Angel – 3.36
Let it All Be Sunshine – 3.35
Stars in the Night – 3.19
Fly to be Free – 3.25
All My Life – 3.05
In Your Dreams – 3.52
Bom Bom Bam Bam Bay – 4.28
How Can We Survive – 3.04
Never Find a Love – 4.29
Mirror Mirror - Remix Version – 3.52
Robert Berks

Mary McLeod Bethunen muistomerkki Washingtonin Lincoln Parkissa.
Robert Berks (26. huhtikuuta 1922 Boston, Yhdysvallat – 16. toukokuuta 2011, Orient, Yhdysvallat) oli yhdysvaltalainen kuvanveistäjä ja teollinen muotoilija. Berks teki pronssisia veistoksia julkisuuden henkilöistä, muun muassa Washingtonissa sijaitsevat Albert Einsteinia, John Kennedyä ja Mary McLeod Bethunea esittävät veistokset sekä Chicagossa sijaitsevan veistoksen Carl von Linnésta.
Aiheesta muualla

Wikimedia Commonsissa on kuvia tai muita tiedostoja aiheesta .
Kuvia McLeod Bethune patsaasta (Arkistoitu – Internet Archive)
Kuvia Albert Einstein patsaasta (Arkistoitu – Internet Archive)
Richard Wellesley

| Richard Colley Wellesley |
| --- | --- |

Henkilötiedot
Syntynyt: 20. kesäkuuta 1760 Dangan, Meathin kreivikunta, Irlannin kuningaskunta
Kuollut: 26. syyskuuta 1842 (82 vuotta) Lontoo
Richard Colley Wellesley, Wellesleyn 1. markiisi (20. kesäkuuta 1760 Dangan, Meathin kreivikunta, Irlannin kuningaskunta – 26. syyskuuta 1842 Lontoo) oli brittiläinen valtiomies. Hän toimi Madrasin ja Bengalin kenraalikuvernöörinä 1797–1805, Britannian ulkoministerinä 1809–1812 ja Irlannin lordiluutnanttina 1821–1828 ja 1833–1834. Wellesley käytti sotilaallista voimaa ja diplomatiaa vahvistaakseen ja laajentaakseen Britannian valtaa Intiassa. Hänen nuorempi veljensä oli kuuluisa sotamarsalkka Arthur Wellesley, Wellingtonin 1. herttua. Wellesleyn politiikkaa on luonnehdittu suuruudenhulluksi. Hänen uraansa leimasi myös kateus hänen kuuluisaa veljeään kohtaan.
Aiheesta muualla

Kuvia tai muita tiedostoja aiheesta Richard Wellesley Wikimedia Commonsissa
Flecha (1869)

| Flecha |
| --- | --- |

Aluksen vaiheet
Rakentaja:  M. Braid, Brooklyn, New York
Laskettu vesille:  1869
Tekniset tiedot
Uppouma:  179 t
Pituus:  32,5 m
Leveys:  6,76 m
Syväys:  1,30 m
Koneteho:  137 ihp
Nopeus:  7 solmua
Miehistöä:  35
Aseistus
Aseistus:  1 × MLR 130 mm 60 naulan -tykki
Flecha oli Espanjan laivaston vuonna 1869 valmistunut puurunkoinen Activo-luokan tykkivene.
Valmistus

Alus tilattiin M. Braidilta Brooklynistä New Yorkista. Alus laskettiin vesille 1869. Aluksen valmistuskustannukset olivat 242 500 pesetaa ($48 500)
Palvelus

Kuuban kapinan aikana syyskuussa 1870 alus osallistui kapinallisten torjuntaan Santa Cruzin provinssissa. Alus poistettiin alusluettelosta 1891. Espanjan-Yhdysvaltain sodan alkaessa alus oli huonossa kunnossa ja romutettiin 1898.
Richard Thompson (muusikko)

Richard Thompson
Richard Thompson (s. 3. huhtikuuta 1949, Lontoo) on brittiläinen rockmuusikko, joka aloitti uransa 1960-luvun lopulla. Monet pitävät Thompsonia yhtenä Britannian merkittävimmistä pitkän linjan lauluntekijöistä, minkä lisäksi häntä arvostetaan erittäin taitavana kitaransoittajana: musiikkilehti Rolling Stone valitsi hänet 19. sijalle merkittävimpien rock- ja blueskitaristien luettelossaan. Thompsonin tuotanto edustaa tyyliltään lähinnä folkrockia. Thompson on saanut rocksävellyksiinsä inspiraatiota varsinkin brittiläisestä kansanmusiikista. Hän on kuitenkin ottanut vaikutteita monista muistakin lähteistä, kuten uuden aallon rockista, kantrista ja jopa metallimusiikista.
Thompson tunnetaan parhaiten ehkä Fairport Convention -yhtyeen jäsenyydestä vuosina 1967 - 1971. Yhtyeestä erottuaan Thompson on enimmäkseen jatkanut soolouralla, mutta hän on tehnyt musiikkia myös Linda Thompsonin kanssa sekä eräiden väliaikaisten yhtyekokoonpanojen jäsenenä.
Thompson on vuodesta 1974 lähtien ollut uskonnoltaan suufilainen. Eräitä 1970-luvun levyjään lukuun ottamatta hän ei kuitenkaan ole erityisemmin käsitellyt uskonnollisia aiheita musiikissaan.
Ura > Fairport Convention ja siirtyminen soolouralle

Thompson nousi maineeseen vuonna 1967 perustetun Fairport Convention -yhtyeen jäsenenä. Yhtyettä perustettaessa Thompson oli vasta 17-vuotias, mutta hän kasvoi yhdeksi kokoonpanon kantavista voimista sekä kitaristina, säveltäjänä että sovittajana. Thompson oli mukana Fairport Conventionin viidellä ensimmäisellä albumilla, jotka julkaistiin nopeassa tahdissa vuosina 1968 - 1970. Näiden joukossa olivat yhtyeen ehkä tunnetuimmat levyt Unhalfbricking (1969), Liege & Lief (1969) ja Full House (1970). Hän kuitenkin jätti yhtyeen vuonna 1971. Vuonna 1972 ilmestyi Thompsonin ensimmäinen sooloalbumi Henry the Human Fly, minkä lisäksi hän oli mukana yhden albumin tehneessä The Bunch -kokoonpanossa. Tämän jälkeen hän jatkoi levytysuraansa yhdessä vaimonsa Linda Thompsonin kanssa.
Ura > Richard ja Linda Thompsonin yhteinen ura

Thompsonien pariskunta teki kuusi yhteistä albumia vuosina 1974 - 1982. Näistä tunnetuimpia ovat ensimmäinen ja viimeinen: I Want To See the Bright Lights Tonight (1974) ja Shoot Out the Lights (1982). Nämä levyt luetaan usein folkrockin klassikoiden joukkoon. Rolling Stone valitsi jälkimmäisen 1980-luvun yhdeksänneksi parhaaksi rocklevyksi. Sen ilmestyessä Thompsonit olivat päätyneet avioeroon. Richard jatkoi soolouralla.
Ura > Thompsonin sooloura

Thompsonin ensimmäinen sooloalbumi avioeron jälkeen oli Hand Of Kindness (1983). Soolotuotannosta varsinkin Amnesia (1988), Rumor And Sigh (1991), Mirror Blue (1994) ja you? me? us? (1996) ovat ihailijoiden ja rock-kriitikoiden keskuudessa hyvin arvostettuja. Suureen kaupalliseen menestykseen Thompson ei ole yltänyt, mutta hänellä on vahva kulttisuosio sekä Britanniassa että Yhdysvalloissa. Thompson on asunut Kaliforniassa 1990-luvun alusta lähtien.
Soololevyjensä sanoituksissa Thompson esiintyy usein tarinankertojana. Hänet laulujensa päähenkilöt ovat usein omalaatuisia, jopa häiriintyneitä luonteita tai muuten vain raiteiltaan suistuneita ihmisiä. Myös yhteiskunnalliset ja poliittiset kannanotot kuuluvat Thompsonin musiikkiin, joka on välillä hyytävän synkkää ja välillä terävän sarkastista.
Ura > Viimeaikaiset vaiheet

Thompson on jatkanut aktiivisesti uraansa 2000-luvulla. Ikääntyvän lauluntekijän taiteellinen profiili on pysynyt korkeana. Hänen uudemmatkin albuminsa, kuten Mock Tudor (1999), Front Parlour Ballads (2005) ja Sweet Warrior (2007), ovat saaneet kriitikoilta myönteisen vastaanoton.
Suomessa Thompson on esiintynyt vain harvoin, viimeksi Helsingissä 18. 8. 2008.
Thompsonien pariskunnan albumit ja Richard Thompsonin sooloalbumit

Henry the Human Fly (1972)
& Linda Thompson: I Want to See the Bright Lights Tonight (1974)
& Linda Thompson: Hokey Pokey (1975)
& Linda Thompson: Pour Down Like Silver (1975)
(guitar, vocal) (1976)
Live! (more or less) (1976)
& Linda Thompson: First Light (1978)
& Linda Thompson: Sunnyvista (1979)
& Linda Thompson: Shoot Out the Lights (1982)
Hand Of Kindness (1983)
Small Town Romance (1984)
Across A Crowded Room (1985)
Daring Adventures (1986)
Amnesia (1988)
Rumor And Sigh (1991)
Watching The Dark (1993) - kokoelma
Mirror Blue (1994)
you? me? us? (1996)
& Danny Thompson: Industry (1997)
Mock Tudor (1999)
& Linda Thompson: The Best Of Richard & Linda Thompson: The Island Record Years (2000) - kokoelma
Action Packed (2001)
The Old Kit Bag (2003)
Live From Austin, TX (2005)
Front Parlour Ballads (2005)
RT - The Life and Music of Richard Thompson (2006) - kokoelma
Sweet Warrior (2007)
Dream Attic (2010)
Electric (2013)
Thompsonien pariskunnan albumit ja Richard Thompsonin sooloalbumit > Albumit muiden kokoonpanojen kanssa

The Bunch: Rock On (1972)
French, Frith, Kaiser, Thompson: Live, Love, Larf & Loaf (1987)
French, Frith, Kaiser, Thompson: Invisible Means (1990)
The GPs:Saturday Rolling Around (1991)
Philip Pickett and Richard Thompson: The Bones of all Men (1998)
Aiheesta muualla

Kuvia tai muita tiedostoja aiheesta Richard Thompson (muusikko) Wikimedia Commonsissa
Euro Hockey Tour 2006–2007

Euro Hockey Tourin kausi 2006–2007 oli sarjan 11. kausi. Siinä pelasivat Suomen, Venäjän, Ruotsin ja Tšekin miesten jääkiekkomaajoukkueet.
Kokonaispisteet

|  Joukkue  |  O |  V  |  V ja  |  H ja  |  H  |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
|   Venäjä  | 12 |  6  |  4  |  1  |  1  |  39  |  30  | +9 | 27 |
|   Ruotsi  | 12 |  6  |  1  |  1  |  4  |  40  |  29  | +11 | 21 |
|   Suomi  | 12 |  4  |  0  |  2  |  6  |  19  |  29  | -10 | 14 |
|   Tšekki  | 12 |  2  |  1  |  2  |  7  |  31  |  41  | -10 | 10 |
Aiheesta muualla

Euro Hockey Tour
Karjala-turnaus • Swiss Ice Hockey Games • Sweden Hockey Games • Czech Hockey Games 
Entiset turnaukset: Channel One Cup

 1996–97 • 1997–98 • 1998–99 • 1999–00 • 2000–01 • 2001–02 • 2002–03 • 2003–04 • 2004–05 • 2005–06 • 2006–07 • 2007–08 • 2008–09 • 2009–10 • 2010–11 • 2011–12 • 2012–13 • 2013–14 • 2014–15 • 2015–16 • 2016–17 • 2017–18 • 2018–19 • 2019–20 • 2020–21 • 2021–22 • 2022–23 • 2023–24
GU-Racing International

GU-Racing International on saksalainen pikkuformulatalli, joka kilpailee nykyään Formula 3 Euroseries-sarjassa. Talli perustettiin vuonna 2003. Talli on aiemmin kilpaillut mm A1 Grand Prix, Formula BMW, Formula Renault ja Superleague Formula-sarjoissa. Talli valmisti autot Olympiacos CFP ja FC Basel 1893 joukkueille.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Rihla

Halkaistu, rihlattu 105 mm:n tykinputki

Rihla ( = ura, naarmu ) tarkoittaa arkikielessä nykyään tavallisimmin tuliaseen piipun sisäpinnalla kulkevaa loivasti kiertyvää uraa, rihlakuurnaa, joiden tehtävänä on saattaa luoti tai muu ammuttava kappale pyörimään lentonsa aikana pituusakselinsa ympäri tarkkuuden parantamiseksi.
Rihlattuja piippuja käytetään nykyään lähes kaikissa kivääreissä, pistooleissa ja tykeissä. Rihlaamattomia eli sileitä piippuja käytetään nykyään haulikoissa, kraanaatinheittimissä, raketinheittimissä, panssarivaunukanuunoissa sekä joissakin tykeissä.
Rihloja on käsiaseiden piipussa useimmiten neljästä kahdeksaan, mutta myös muita ratkaisuja sovelletaan.
Isokaliiperi, pikkukaliiperi ja nimelliskaliiperi

Piipun reiän halkaisijaa mitattuna rihlakuurnan pohjalta vastakkaisen puolen rihlakuurnan pohjaan nimitetään isokaliiperiksi ja piipun reiän halkaisijaa mitattuna rihlakuurnien väliin jäävän rihlapalkin harjasta vastakkaisen puolen rihlapalkin harjaan pikkukaliiperiksi.
Piipun reiän ilmoitettu halkaisija (esim. 7,62 mm) on puolestaan nimelliskaliiperi (ks. kaliiperi) riippumatta reiän todellisesta halkaisijasta. Yhdysvalloissa usein nimelliskaliiperiksi merkitään isokaliiperi ("across the grooves"), muualla maailmassa pikkukaliiperi.